કોલ ઇન્ડિયાના કારોબારીના કહેવા મુજબ સ્થાનિક વહીવટીતંત્ર દ્વારા કેટલાક જરૃરી પગલા લેવામાં આવી રહ્યા છે. એનટીપીસીના ફરક્કા થર્મલ પાવર પ્લાન્ટમાં સ્ટોક ઘટીને ૪૦૦૦ ટન થઇ જતાં સંકેત સારા દેખાઈ રહ્યા નથી. કહલગાંવ થર્મલ પાવર સ્ટેશનમાં પણ સ્ટોક ઘટીને ૪૫૦૦૦ ટન ઉપર છે જે બે મહિના પહેલા ખુબ ઉંચી સપાટી હતી. આ કારણોસર એનટીપીસીને પોતાના ફરક્કા અને કહેલગાંવ પાવર પ્લાન્ટમાં જનરેશન સ્તરને ઘટાડીને ક્રમશઃ ૬૦ ટકા અને ૮૦ ટકા કરવાની ફરજ પડી છે જે પહેલા ૯૦ ટકા હતી. આ મામલો હવે કેન્દ્ર સરકારના સ્તર પર પહોંચી ચુક્યો છે. મંત્રાલય સ્થિતિ પર સતત નજર રાખે છે. કોલ ઇન્ડિયાના કારોબારી અધિકારીના કહેવા મુજબ વર્તમાન ભંડારો લગભગ ખાલી થઇ ચુક્યા છે. પ્રોડક્શન સ્તરને જાળવી રાખવા માટે માઇનના વિસ્તરણ કરવાની જરૃર દેખાઈ રહી છે. કારોબારીઓનું કહેવું છે કે, સ્થાનિક વહીવટીતંત્રએ ભૂમિ અધિગ્રહણ માટે બે વર્ષ પહેલા નોટિસ જારી કરી હતી. એક લાંબી વાતચીત બાદ પ્લાનિંગ છેલ્લા કેટલાક મહિનાથી જમીન છોડવા માટે રાજી થયા છે. આશરે ૧૬૦ હેક્ટર વિસ્તારમાં ફેલાયેલા ક્ષેત્રમાં કોઇ વસ્તી નથી. ઘણી બધી જમીન વિવાદોમાં ફસાયેલી છે. કારણ કે, પ્લોટ માટે આશરે ૪૦થી ૫૦ ટકા લોકો માલિકી હકનો દાવો કરી રહ્યા છે. જાણકાર લોકોનું કહેવું છે કે, દિલ્હીથી બંગાળ સુધી વિજળી ડુલ થવાની સ્થિતિમાં લાખો લોકોને મુશ્કેલીનો સામનો કરવો પડી શકે છે.